22.11.2022
DA
Den Europæiske Unions Tidende
L 302/7
2.19.
»ladetilstand 4«: ladetilstand som defineret i IEC 61851-1, afsnit 6.2.4, hvor køretøjet er tilsluttet en EVSE (f.eks. ladestation, ladeboks monteret på væggen), der leverer jævnstrøm til køretøjet med kommunikation mellem køretøjet og ladestationen (gennem signal-/kontrolledninger og/eller via kabelledninger)
2.20.
»signal/kontrolport«: en port, der er beregnet til at forbinde komponenter i en elektrisk/elektronisk enhed eller mellem en elektrisk/elektronisk enhed og lokalt hjælpeudstyr, og som anvendes i overensstemmelse med relevante funktionelle specifikationer (f.eks.
den maksimale længde af et kabel, der er tilsluttet porten).
Som eksempler kan nævnes RS-232, Universal Serial Bus (USB), High-Definition Multimedia Interface (HDMI), IEEE Standard 1394 (»Fire Wire«).
For køretøjer i ladetilstand omfatter dette kontrolpilotsignal, PLC-teknologi, der anvendes på kontrolpilotsignallinjen, og CAN.
2.21.
»kablet netværksport«: port til tilslutning af tale-, data- og signaloverførsler, der har til formål at sammen­ koble meget spredte systemer ved direkte forbindelse til et enkeltbruger- eller flerbrugerkommunikationsnet.
Som eksempler herpå kan nævnes CATV, PSTN, ISDN, xDSL, LAN og lignende net.
Disse porte kan understøtte skærmede eller ikke-skærmede kabler og kan også føre vekselstrøm eller jævnstrøm, når dette er en integreret del af telekommunikationsspecifikationen.
2.22.
»asymmetrisk kunstigt net (AAN)«: et net, der anvendes til at måle (eller indføre) asymmetriske spændinger (fælles tilstand) på uskærmede symmetriske signallinjer (f.eks.
telekommunikation), mens det symmetriske signal (differentiel tilstand) afvises.
Nettet indsættes i køretøjets kommunikations-/signallinjer i ladetilstand for at give en specifik belastningsimpedans og/eller en afkobling (f.eks.
mellem kommunikations-/signalled­ ninger og elnettet).
I dette regulativ betegner AAN også symmetriske linjer
2.23.
»kunstigt jævnstrømsopladningsnet (DC-charging-AN)«: et net indsat i køretøjets højspændingsjævnstrøm­ ledning i ladetilstand, som i et givet frekvensområde leverer en bestemt belastningsimpedans, og som kan isolere køretøjet fra HV DC-ladestationen i det pågældende frekvensområde.
2.24.
»kunstigt forsyningsnet (AMN)«: giver en defineret impedans til den elektriske/elektroniske enhed ved radio­ frekvenser, forbinder støjspændingen med målemodtageren og afkobler prøvningskredsløbet fra forsynings­ nettet.
Der er to grundlæggende typer AMN, nemlig V-netværket (V-AMN), der forbinder de usymmetriske spændinger, og deltanetværket, der forbinder hhv. de symmetriske og de asymmetriske spændinger.
Udtryk­ kene »strøm fra et kunstigt netværk« (LISN) og V-AMN anvendes i flæng.
Net, der er indsat i køretøjets forsyningsnet i ladetilstand, som i et givet frekvensområde leverer en bestemt belastningsimpedans, og som isolerer køretøjet fra elnettet i det pågældende frekvensområde.
2.25.
»udendørs måleplads (OTS)«: en måleplads svarende til et åbent prøveareal som specificeret i CISPR 16.
Der er dog ikke krav om et jordplan, og der er ændringer i dimensionerne.
3.
Ansøgning om godkendelse
3.1.
Godkendelse af en køretøjstype
3.1.1.
Ansøgning om godkendelse af en køretøjstype hvad angår dens elektromagnetiske kompatibilitet indgives af køretøjets fabrikant.
3.1.2.
En model for oplysningsskemaet findes i bilag 2A.
3.1.3.
Køretøjsfabrikanten skal opstille et program med alle forventede kombinationer af relevante elektriske/elek­ troniske systemer eller elektriske/elektroniske enheder, karrosseriformer, varianter med hensyn til karros­ serimateriale, generelle ledningsarrangementer, motorvarianter, højre-/venstrestyring og versioner med forskellig akselafstand.
Køretøjets elektriske/elektroniske systemer og elektriske/elektroniske enheder betragtes som relevante, hvis de kan afgive nævneværdig bred- eller smalbåndsemission, og/eller hvis de indgår i køretøjets immunitetsrelaterede funktioner (se punkt 2.12), og hvis de omfatter koblingssystemer til opladning af REESS-systemet.
3.1.4.
Et køretøj, der er repræsentativt for den type, der skal godkendes, udvælges fra dette program efter aftale mellem fabrikanten og den typegodkendende myndighed.
Valget af køretøj skal baseres på de elektriske/ elektroniske systemer, fabrikanten tilbyder.
Fabrikanten og den typegodkendende myndighed kan indbyrdes aftale at udvælge et eller flere yderligere køretøjer fra programmet, hvis det menes, at dette eller disse indeholder andre elektriske/elektroniske systemer, således at køretøjets elektromagnetiske kompatibilitet kan være væsentligt anderledes end det først udvalgte repræsentative køretøjs.